Neuvoston asetus (ETY) N:o 3919/90, annettu 21 päivänä joulukuuta 1990, yhteisön sitrushedelmärekisterin perustamisesta annetun asetuksen (ETY) N:o 1198/90 soveltamista koskevista yleisistä säännöistä



Virallinen lehti nro L 375 , 31/12/1990 s. 0015 - 0016

Suomenk. erityispainos Alue 3 Nide 36 s. 0078

Ruotsink. erityispainos Alue 3 Nide 36 s. 0078



NEUVOSTON ASETUS (ETY) N:o 3919/90, annettu 21 päivänä joulukuuta 1990, yhteisön sitrushedelmärekisterin perustamisesta annetun asetuksen (ETY) N:o 1198/90 soveltamista koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön sitrushedelmärekisterin perustamisesta 7 päivänä toukokuuta 1990 annetun neuvoston asetuksen (ETY) N:o 1198/90(1) ja erityisesti sen 5 artiklan, ottaa huomioon komission ehdotuksen, sekä katsoo, että asetuksen (ETY) N:o 1198/90 1 artiklaa noudattaen rekisterin on katettava kaikki maatilat, joilla viljellään sitrushedelmiä; rekisteriin ei kuitenkaan näytä olevan tarpeen sisällyttää maatiloja, joilla tuotanto on hyvin vähäistä; näin ollen rekisteriin sisällytettävät maatilat olisi määriteltävä ottaen huomioon erityisesti niiden viljelyala, sitrusviljelmien rekisterin yhdenmukaisen toteuttamisen varmistamiseksi yhteisössä on syytä määritellä joitakin menetelmiin liittyviä peruskäsitteitä; on tarpeen antaa erityisiä säännöksiä sellaisia alueita varten, joissa ei vielä ole käytössä rekisterin perustaksi sopivaa maatilarekisteriä, ja olisi säädettävä sellaisista järjestelyistä komission ja jäsenvaltioiden välillä, jotka takaavat asianomaisten henkilöiden suojan; tähän liittyen on erityisesti tärkeää, että yhteisön säännöksiä sovellettaessa ja niiden soveltamista valvottaessa kerättyjä tai tilastotarkoituksiin kerättyjä tietoja ei voida käyttää muihin kuin nimenomaisesti säädettyihin tarkoituksiin, ON ANTANUT TÄMÄN ASETUKSEN: 1 artikla 1 Asetuksen (ETY) N:o 1198/90 1 artiklassa tarkoitetun sitrusviljelmärekisterin on katettava kaikki sitrushedelmin viljellyt lohkot sellaisilla maatiloilla, joilla sitrushedelmien viljelyala on vähintään viisi aaria. 2 Tässä asetuksessa tarkoitetaan: a) 'maatilalla` sekä teknistä että taloudellista erillistä yksikköä, jolla on erillinen hallinto ja joka tuottaa maataloustuotteita; b) 'viljelijällä` luonnollista henkilöä tai oikeushenkilöä tai tällaisten henkilöiden ryhmittymää, jonka lukuun ja nimissä maatilaa hoidetaan; c) 'sitrushedelmien viljelyalalla` kaikkia tuotannossa olevia tai vielä tuottamattomia viljelyaloja, joilla viljellään yksinomaisesti tai muiden kasvien kanssa sitruskasveja joko hedelmien tai kasvullisen lisäysaineiston tuottamiseksi riippumatta siitä, toteutetaanko viljelyalalla viljelytoimia, joiden tarkoituksena on kaupan pidettäviksi soveltuvien tuotteiden tuottaminen; d) 'lohkolla` yhtenäistä maa-aluetta sellaisena kuin se on rajattuna maatilarekisterissä; maatilarekisterin puuttuessa lohkona pidetään kuitenkin yhden tilan alueella olevaa yhtenäistä maa-aluetta, joka muodostaa omistussuhteiden, tuotantosuunnan ja tuotantotavan osalta erillisen kokonaisuuden; e) 'sitrushedelmillä` tarkoitetaan seuraavia hedelmiä: - bergamotit: lajin Citrus aurantium L. ssp. bergamia (Risso ja Poit.) Engler viljellyt lajikkeet, - sitruunat: lajin Citrus limon (L.) Burmf. viljellyt lajikkeet, - limetit: lajin Citrus aurantifolia (Christin ja Panz.) Sw. viljellyt lajikkeet, - mandariinit, tangeriinit, satsumat, klementiinit, wilkingit ja vastaavat: lajin Citrus reticulata (Blanco) tai sen hybridien viljellyt lajikkeet, - happamat appelsiinit: lajin Citrus aurantium (L.) viljellyt lajikkeet, - makeat appelsiinit: lajin Citrus sinensis (Osbeck) viljellyt lajikkeet, - greipit: lajin Citrus paradisi (Mac Farlaine) viljellyt lajikkeet, - pomelot: lajin Citrus maxima (Burmf.) Merr viljellyt lajikkeet. 2 artikla 1 Komissio toimittaa jäsenvaltioille hyvissä ajoin tiedoksi ne olennaiset seikat, joiden on sisällyttävä asetuksen (ETY) N:o 1198/90 3 artiklassa tarkoitettuihin tarjouspyyntöihin. Nämä olennaiset seikat koskevat erityisesti: - menetelmiin liittyviä periaatteita ja teknisiä vähimmäisvaatimuksia, jotka tarjouskilpailun voittajan on täytettävä rekisteriä perustaessaan; - tietoja, jotka tarjousten tekijöiden on annettava; - yksityiskohtaisia sääntöjä tarjousten tekemisestä, erityisesti rahoitukseen liittyvistä kysymyksistä; - vakuuksia, jotka tarjousten tekijöiden on annettava, ja yksityiskohtaisia sääntöjä näiden vakuuksien vapauttamisesta; - tarjouskilpailun aikataulua ja erityisesti tarjousten tekemisen määräpäivää. 2 Sovellettaessa asetuksen (ETY) N:o 1198/90 3 artiklan 1 kohtaa soveltamisessa komissio voi käyttää apunaan yhtä tai useampaa asiantuntijaa. 3 artikla 1 Jäsenvaltioiden on varmistettava, että - rekisterin tietoja säilytetään vähintään viiden vuoden ajan siitä vuodesta, johon ne liittyvät; - viljelijä saa itseään koskevia tietoja viipymättä ja ilman kohtuuttomia kustannuksia; - viljelijöillä on oikeus saada perustellut muutoksensa otetuiksi huomioon. 2 Komission ja jäsenvaltioiden on varmistettava, - että rekisteriä käytetään ainoastaan yhteisön lainsäädännön täytäntöönpanoon ja sen täytäntöönpanon valvontaan tai tilastotarkoituksiin; - tietojen suojaus erityisesti varkauksia ja muuttamista vastaan. 3 Viljelijöiden on toimittava seuraavasti: - he eivät saa estää tietojen keruuta millään tavoin; - heidän on toimitettava kaikki vaadittavat tiedot rekisterin toteuttamista ja ajantasaistamista varten. 4 artikla Asetuksen (ETY) N:o 1198/90 3 artiklan 2 kohdassa tarkoitetun koejakson päättyessä komissio esittää neuvostolle toiminnan kustannukset ja työohjelman. 5 artikla Asetuksen (ETY) N:o 1198/90 6 artiklassa tarkoitettujen soveltamista koskevien yksityiskohtaisten sääntöjen on koskettava erityisesti: - luetteloa rekisteriin sisällytettävistä tiedoista; - niiden yhteisön alueiden rajaamista, joilla asetuksen (ETY) N:o 1198/90 3 artiklaa noudattaen valittujen yritysten on toteutettava kokeita ehdotettujen menetelmien arvioimiseksi. Vähintään yhden menetelmäkokeen on liityttävä alueeseen, jolle ei ole tietokonepohjaista maatilarekisteriä. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1990. Neuvoston puolesta Puheenjohtaja A. RUBERTI (1) EYVL N:o L 119, 11.5.1990, s. 59